CELEX: 31981R0851
Language: el
Date: 1981-04-01 00:00:00
Title: Κανονισμός (ΕΟΚ) αριθ. 851/81 τού Συμβουλίου τής 1ης Απριλίου 1981 περί καθορισμού, γιά τή γαλακτοκομική περίοδο 1981/82, τής ενδεικτικής τιμής τού γάλακτος καί τών τιμών παρεμβάσεως τού βουτύρου, τού αποκορυφωμένου γάλακτος εις κόνιν καί τών τυρών grana padano καί parmigiano reggiano

Avis juridique important

|

31981R0851

Κανονισμός (ΕΟΚ) αριθ. 851/81 τού Συμβουλίου τής 1ης Απριλίου 1981 περί καθορισμού, γιά τή γαλακτοκομική περίοδο 1981/82, τής ενδεικτικής τιμής τού γάλακτος καί τών τιμών παρεμβάσεως τού βουτύρου, τού αποκορυφωμένου γάλακτος εις κόνιν καί τών τυρών grana padano καί parmigiano reggiano  

Επίσημη Εφημερίδα αριθ. L 090 της 04/04/1981 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 851/81 ΤΟΥ ΣΥΜΒΟΥΛΙΟΥ  της 1ης Απριλίου 1981  περί καθορισμού, για τη γαλακτοκομική περίοδο 1981/82, της ενδεικτικής τιμής του γάλακτος και των τιμών παρεμβάσεως του βουτύρου, του αποκορυφωμένου γάλακτος εις κόνιν και των τυρών grana padano και parmigiano reggiano  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 3 παράγραφος 4 και το άρθρο 5 παράγραφος 1,  την πρόταση της Επιτροπής,  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επι- τροπής (3),  Εκτιμώντας:  ότι κατά τον καθορισμό των κοινών γεωργικών τιμών πρέπει να ληφθούν υπόψη τόσο οι στόχοι της κοινής γεωργικής πολιτικής όσο και η συμβολή της Κοινότητος στην αρμονική ανάπτυξη του διεθνούς εμπορίου· ότι η κοινή γεωργική πολιτική έχει ιδίως ως στόχους να εξασφαλίζει στον γεωργικό πληθυσμό δίκαιο βιοτικό επίπεδο, να εξασφαλίζει τον εφοδιασμό και να διασφαλίζει λογικές τιμές προσφοράς για τους καταναλωτές·  ότι πρέπει, ως εκ τούτου, η ενδεικτική τιμή του γάλακτος να ευρίσκεται με τις τιμές των άλλων γεωργικών προϊόντων, και ιδιαιτέρως με την τιμή του βοείου κρέατος, σε σχέση ισορροπίας, ανταποκρινόμενη στον επιδιωκόμενο προσανατολισμό ως προς την εκτροφή βοοειδών· ότι είναι εξ άλλου απαραίτητο να ληφθούν υπόψη, κατά τον καθορισμό της τιμής αυτής, οι προσπάθειες της Κοινότητος να αποκαταστήσει μακροπρόθεσμα μια ισορροπία μεταξύ της προσφοράς και της ζητήσεως στην αγορά του γάλακτος, λαμβανομένων υπόψη των εξωτερικών συναλλαγών γάλακτος και γαλακτοκομικών προϊόντων·  ότι οι τιμές παρεμβάσεως του βουτύρου και του αποκορυφωμένου γάλακτος εις κόνιν έχουν σκοπό να συμβάλλουν στην πραγμάτωση της ενδεικτικής τιμής του γάλακτος· ότι είναι απαραίτητο να καθορισθούν τα επίπεδά τους λαμβάνοντας υπόψη τόσο τη γενική κατάσταση προσφοράς και ζητήσεως στη γαλακτοκομική αγορά της Κοινότητος όσο και τις δυνατότητες διαθέσεως του βουτύρου και του αποκορυφωμένου γάλακτος εις κόνιν στην αγορά της Κοινότητος και στη διεθνή αγορά·  ότι οι τιμές παρεμβάσεως των τυρών grana padano και parmigiano reggiano πρέπει να καθορισθούν σύμφωνα με τα κριτήρια που προβλέπονται στο άρθρο 5 παράγραφος 2 του κανονισμού (ΕΟΚ) αριθ. 804/68,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τη γαλακτοκομική περίοδο 1981/82 η ενδεικτική τιμή του γάλακτος και οι τιμές παρεμβάσεως των γαλακτοκομικών προϊόντων καθορίζονται ως εξής:  1.2 //   // ECU/100 χγρ  // α) ενδεικτική τιμή γάλακτος  // 24,26  // β) τιμή παρεμβάσεως:  //   // βούτυρο  // 317,84  // αποκορυφωμένο γάλα εις κόνιν  // 132,45  // τυρός grana padano:  //   // - ηλικίας 30 - 60 ημερών  // 317,20  // - ηλικίας 6 μηνών τουλάχιστον  // 384,27  // τυρός parmigiano reggiano ηλικίας 6 μηνών τουλάχιστον  // 418,87  Άρθρο 2  Ο παρών κανονισμός αρχίζει να ισχύει στις 6 Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Απριλίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 148 της 28. 6. 1968, σ. 13.  (2) Γνώμη διατυπωθείσα στις 26 Μαρτίου 1981 (μη δημοσιευθείσα ακόμη στην Επίσημη Εφημερίδα).  (3) Γνώμη διατυπωθείσα στις 25/26 Μαρτίου 1981 (μη δημοσιευθείσα ακόμη στην Επίσημη Εφημερίδα).